قازاقستان، بیرلشمیش میلتلر طرفین‌دن ۲۰۱۷.جی ایلین جولای آیین‌دا قبول ائدیلن نوکلئر سلاحلارین قاداغان ائدیلمه‌سی آنلاشما‌سینی ایمضالادی.
قازاقستان خاریجی ایشلر باخانلیغین‌دان وئریلن یازی‌لی آچیقلامادا، آنلاشما‌نین قازاقستانین بیرلشمیش میلتلر دائمی نماینده‌سی کایرات اوماروو طرفین‌دن نیویورک‌دا گئچیریلن مراسیم‌ده ایمضالاندیغی قید ائدیلدی.
قازاقستانین آنلاشما‌نین اولوشدورولماسی و قبول ائدیلمه‌سینه فعال شکیل‌ده ایشتیراک ائدیلدیگینه دقت چکیلن آچیقلامادا،
"آنلاشمانین آنا حؤکملری، دونیانین ان چوخ نوکلئر سلاحینا صاحب دؤردونجو اؤلکه‌سین‌دن، نوکلئر سیلاحسیزلانما و نوکلئر سلاحلارین یاییلماماسی ساحه‌سین‌ده لیدئر اؤلکه‌یه چئوریلمک‌ده اوزون بیر یول قطع ائد‌ن قازاقستانین ایلکه‌لی دوروشونو قارشیلاییر" ایفاده‌لری یئر آلدی.
بو گونه قدر قازاقستان داخیل ۵۷ اؤلکه‌نین ایمضالادیغی نوکلئر سلاحلارین قاداغان ائدیلمه‌سی آنلاشما‌سی، ۲۰۱۷.جی ایلین جولای آیین‌دا بیرلشمیش میلتلرده نوکلئر سلاح صاحبی اؤلکه‌لر آمریکا، بؤیوک بریتانیا، روسیا، فرانسا و چینین بایکوتونا باخمایاراق ۱۲۲ اؤلکه‌نین دستگی ایله قبول ائدیلمیشدی.
آنلاشما‌ده نوکلئر سلاحلارین تامامیله قالدیریلماسی آماجلانیرکن طرفلره باغلاییجی حقوقی ضرورت گتیریلمیر.
